CELEX: 62011CN0109
Language: fi
Date: 2011-03-03 00:00:00
Title: Asia C-109/11: Kanne 3.3.2011 — Euroopan komissio v. Tšekin tasavalta

28.5.2011   
            
            
               FI
            
            
               Euroopan unionin virallinen lehti
            
            
               C 160/11
            
         Kanne 3.3.2011 — Euroopan komissio v. Tšekin tasavalta
   (Asia C-109/11)
   2011/C 160/11
   Oikeudenkäyntikieli: tšekki
   
      Asianosaiset
   
   
      Kantaja: Euroopan komissio (asiamiehet: K. Walker ja D. Triantafyllou)
   
      Vastaaja: Tšekin tasavalta
   
      Vaatimukset
   
   
               —
            
            
               On todettava, että Tšekin tasavalta ei ole noudattanut yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY (1) 9 ja 11 artiklan mukaisia velvoitteitaan, koska se on sallinut sellaisten henkilöiden, jotka eivät ole verovelvollisia, liittymisen arvonlisäveroryhmään
            
         
               —
            
            
               Tšekin tasavalta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Direktiivin 2006/112/EY 9 artiklan 1 kohdan mukaan ”verovelvollisella” tarkoitetaan jokaista, joka itsenäisesti missä tahansa harjoittaa liiketoimintaa, riippumatta tämän toiminnan tarkoituksesta tai tuloksesta. Kyseisen direktiivin 11 artiklassa säädetään, että kuultuaan neuvoa-antavaa arvonlisäverokomiteaa, jäljempänä ”arvonlisäverokomitea”, jäsenvaltio voi käsitellä yhtenä verovelvollisena sellaisia kyseisen jäsenvaltion alueelle sijoittautuneita henkilöitä, jotka ovat oikeudellisesti itsenäisiä, mutta joilla on läheiset rahoitukselliset, taloudelliset ja hallinnolliset suhteet toisiinsa.
   Komission mukaan Tšekin tasavalta ei ole noudattanut direktiivin 2006/112/EY 9 ja 11 artiklan mukaisia velvoitteitaan, koska se on sallinut sellaisten henkilöiden, jotka eivät ole verovelvollisia, liittymisen arvonlisäveroryhmiin direktiivin 2006/112/EY 11 artiklan mukaisesti.
   
      (1)  EUVL L 347, s. 1.